Man aangeval, aan boom vasgemaakArgieffoto ŉ Man is Saterdag met veelvuldige steekwonde gevind waar hy aan ŉ boom vasgemaak is naby Bronkhorstspruit in die ooste van Pretoria. “Die 53-jarige man is Saterdag omstreeks 14:00 langs die R104 gevind,” het Chris Botha, woordvoerder van Netcare 911, in ŉ verklaring gesê. “Hy is na ŉ hospitaal in Pretoria geneem nadat paramedici hom op die toneel gestabiliseer het.”